23.5. с. Тъжа-рид Джуглата-водопад Тъжанско пръскало-вр. Мазалат\n23.5.с. Тъжа-рид Джуглата-водопад Тъжанско пръскало-вр. Мазалат - слизане\nДенивелация - 1650 м., време на движение - 5.00-5.30 часа, разстояние - 9.7 км.\nМазалат /Зли връх, Балабана, Колът//2197 м./ не е най-високият връх в масива Триглав, но заема средищно местоположение в него, спускайки от темето си във всички възможни посоки няколко изключително мощни, плавно снижаващи се към полето и особено удобни за туризъм дълги рътлини. Върхът се издига в средата на равно и голо плато, в южният край на което се вижда странната лента на подредени в права редица каменни пирамиди, изградени за ориентация в миналото от местните планински пастири. От вр. Мазалат към намиращото се в подножието му село Тъжа е най-добре да се слезе именно по билото на някой от спускащите се на юг дълги хребети, като за достигане до начало му се ползва и редицата от високи каменни пирамиди. Понеже директна пътека от върха към селото няма, затова първоначално трябва да се тръгне покрай каменните купчини на юг, да се достигне до края на равното плато и оттам да се предприеме слизане по някой от спускащите се към полето ридове, като по Ливадата на югоизток например или пък по Чимколиба на югозапад. Слизането по оголените им склонове е дълго и еднообразно, но затова пък е много удобно, тъй като в близост до билата им липсват каквито и да било по-трудни или пък по-опасни за пресичане места. Най-интересното слизане обаче, което може да се осъществи от вр. Мазалат към с. Тъжа, е по склоновете на съвсем тънкият и покрит почти изцяло с гъсти гори рид Джуглата /джугла - чука/, разделящ долините на две от най-пълноводните местни реки - Селската река на запад и левият й приток Казанка /Коритница/ на изток. И двете реки извират от склоновете на вр. Мазалат, като в долния си край един друг приток на Селската река - Едровица /Кара дере/, скача от високите скали Текнетата /Коритата/, образувайки високия 65 м. водопад Пръскалото /Тъжанското пръскало/.\nАко за слизане от Мазалат към с. Тъжа се избере тънката гърбица на рида Джуглата и бялата лента на водопад Тъжанското пръскало, тогава от върха се поема на югозапад през простиращото се натам равно и голо плато. В тази посока първоначално се пресича абсолютно гола пустош, в която липсват дори и типичните за горните части на Балкана натрошени скали и ниска хвойна. Единственият по-сигурен ориентир тук са оставащите вляво високи каменни пирамиди, които заприличали в миналото на някого на поп с килимявка и затова били наречени от него Попници. Тяхната опъната като по конец редица обаче се насочва в противоположната югоизточна посока към долината на р. Казанка /Коритница/. Други по-ясни ориентири, които могат да се ползват сред равното и пусто поле в горната част от слизането към с. Тъжа, са виждащата се на югозапад малка част от широкия иначе дол Елли дере /Еллък дере, Ветровити дол/, през който протича р. Едровица, както и стоящият зад нея напълно гол и огромен като размери рид Чимколиба. Слизането към с. Тъжа по принцип става именно по долината на р. Едровица, но от Мазалат е все още рано да се навлиза в нея, защото ширещото се на юг от върха равно и голо плато е обзорно и много удобно за вървене. Освен долината на р. Едровица, в югозападния край на платото се виждат и още три по-слабо изпъкнали над околността скалисти връхчета, като от Мазалат се върви първо именно към тях. През равното и голо плато, и 5 мин. след началото на маршрута, се пресича широка лятна пътека, която заобикаля върха от южната му страна. От нея се продължава отново водоравно към трите по-ниски връхчета, които се траверсират от изток. След като се отминат и техните темета платото се накланя по-силно в южна посока и едва тогава се предприема слизане към долината на р. Едровица. При това спускане към реката се вижда на юг как коритото й е заградено от всичките си страни с още няколко по-ниски и скалисти връхчета. От източната страна над Едровица се е надвесил остър безименен връх, по склоновете на който винаги подскачат стада с диви кози, а от западната е връх Каракачански егрек /1919 м./, на темето на който също стърчат няколко по-едри скали. Най-интересен е обаче един по-нисък, но пък по-остър и по-скалист връх от тях, който се намира вътре в корито на реката, разположен по средата между по-високите скали по източния и западния й бряг. В най-долната част на платото се слиза стръмно надолу, като за ориентир се ползва именно този по-остър средищен връх, поставен по уникален начин от природата вътре в самата долина на Едровица. На югозапад и 25 мин. след пресичане на заобикалящата вр. Мазалат пътека се достига до извор при големи скали, под който се слиза и до коритото на р. Едровица /30 мин. след началото/. Въпреки че теренът от вр. Мазалат до тук изглежда почти равен, по него за кратко време са преодолени около 300 м. височина.\nПри достигане до коритото на реката се стъпва на широка и добре отъпкана овчарска пътека, по която се продължава покрай течението й почти водоравно на юг. Наименованието Едровица е старинно, особено звучно и малко заблуждаващо, тъй като в миналото думата едър била давана не на големи, а на бързи и буйни реки. В горният си край Едровица протича през широката, спокойна и изключителна красива тревиста долина Еллък дере, отличаваща се с добре оформена от ледовете V-образна форма. През нея се продължава водоравно на юг, като след още 10 мин. се достига до острото скалисто връхче, стърчащо точно в средата й /40 мин. общо/. Тази канара е част от споменатия по-горе голям скален венец Текнетата /Коритата/, с който равното и голо плато завършва стръмно и рязко на юг. От северната си страна Текнетата са тревисти и полегати като самото плато, а скалите по тях изглеждат съвсем ниски. От южната си страна обаче венецът е отвесен, а канарите по него са с височина до няколко десетки метра. Освен че вертикалната му стена е абсолютно непреодолима за туристи, Текнетата е и много дълъг венец, заемащ цялото пространство между реките Едровица на запад и Казанка на изток. А това пък означава, че за да се премине през него оттук на юг, трябва да се следва коритото на реката, която го е прокопала и разсякла на две още преди милиони години. При достигане до скалистото връхче Едровица завива за кратко на запад, като от източната й страна остава страшен, много дълбок и особено опасен през зимата лавинен улей. В западна посока реката е издълбала в скалите на венеца къс пролом, който заедно с водопада под него е всъщност и най-интересното и красиво място по маршрута. Навлизайки в тясното планинско ущелие равната до тук Едровица изведнъж рязко пропада, спуска се стремглаво надолу по издълбано от водите й скално легло и блъскайки се и пенейки се между камъните, образува прекрасна каскада от няколко по-ниски водоскока. Под тях коритото й завива отново на юг, а водите й пропадат още по-мощно в съвсем тесен жлеб, който, макар и почти да не се вижда от пътеката и да не изглежда като водопад, се смята заедно с водоскока за горната част на Тъжанското пръскало. Втората по-ниска, но пък по-красива част на водопада, е на около 200 м. оттук по-надолу по течението на реката.\nПроломът в скалите е широк едва няколко метра, така че за тънката пътечка изобщо не остава никакво място. Слизането оттук на юг-югозапад става бавно и внимателно по десния долинен склон на Едровица, като местността през цялото време изглежда така, сякаш от нея изобщо не може да се излезе. Под водната каскада пътеката се насочва някак си по ръба над реката към висока скала с козирка над нея, извива покрай отвесните й стени и достига до по-широката долна част на пролома, откъдето продължава с по-плавно слизане на юг. Натам се достига първо до малка поляна, в средата на която стърчи още едно по-ниско и остро скалисто връхче. Едровица го заобикаля от изток и пак се хвърля от скалите, като образува вече долната, същинска, по-красива и виждаща се отдалеч част на Тъжанското пръскало. Под острото връхче се продължава покрай долината на реката до мястото, от което тя скача. Оттам пътеката се спуска стръмно на югоизток и слиза до втора обширна и гола поляна, разположена вече под огромните отвесни канари на скалния венец Текнетата. Поляната се нарича Под камъните, като името й показва, че венецът е вече преодолян. Слизането от най-горната част на водопада до местността Под камъните става за около 30 мин. /70 мин./. Интересното за долната част на водопад Пръскалото е, че самата тя също се състои от две отделни части, разположени в непосредствена близост една над друга и образуващи нещо като единна и непрекъсната струя. Водата от нея обаче пада на различни страни и се закрива от отделни скали, така че цялото Пръскалото не може да се види едновременно от която и да било точка на поляна. За да се зърне долната част от водопада в нейната цялост, трябва да се слезе отново към реката, закриващите скали да се заобиколят от юг и да се застане точно под струята му. Другото интересно тук е, че при по-обилен дъжд и при по-мощно снеготопене от скалите на запад от Тъжанското пръскало се хвърля още един по-тънък, но пък също толкова красив и висок като него, дублиращ водопад. Двете невероятни пръскала, приличащият единствено на себе си скален венец Текнетата, страховитият пролом на Едровица и разположената под него огромна долина на Селската река образуват единен природен комплекс, шокиращ с дивотията си и смайващ сетивата с все още неподправената си от човека сурова планинска красота.\nСлизането от Тъжанското пръскало към виждащото се вече под него с. Тъжа може да стане по две пътеки. Първата се насочва от водопада на югозапад към скалистия връх Чимколиба /1640 м./, в чието подножие се качва на едноименния рид Чимколиба. Там идващата откъм пръскалото пътека се влива в по-широко вървище, спускащо се по билото на хребета на юг към полето. Втората е т.нар. Тънка пътека, водеща през местноста Под камъните водоравно на изток към долината на р. Казанка. Ако за слизане към с. Тъжа се избере втората пътека, тогава от Тъжанското пръскало се поема през голи поляни в източна посока. Местността Под камъните е не по-малко интересна от ждрелото на р. Едровица и от Тъжанския водопад, защото е изпълнена с огромно количество свлечени от Текнетата скални отломъци, пресичането на купчините от които може да стане и без пътека. През тях се върви водоравно и на няколко метра под скалния венец, зает от гигантски продълговати купеновидни канари, които са подредени вертикално една до друга, високи са десетки метри и образуват отвесна и дълга до няколко километра непреодолима стена. Под каменните отломки остават дълбоките и гористи долини на Селската река и Казанка, разделени от тесния рид Джуглата. Понеже хребетът е много нисък /а в горната си част е и слабо изразен/, гледани отстрани, долините на двете реки изглеждат като слети помежду си в една огромна и извънредно широка мегадолина. От водопада на изток Тънката пътека трябва да се следва само до достигане на старата букова гора, започваща направо от най-горната част на Джуглата. Ридът е покрит изцяло с гори, което го прави много удобен за слизане през лятото, а освен това се насочва и право към виждащото се под дърветата с. Тъжа. Разстоянието от водопада до горната част на Джуглата се изминава за около 20 мин., като се пресичат и няколко плитки и сухи опороени дерета /90 мин./. При достигане до горната част на рида Тънката пътека се изоставя и без ориентир се навлиза в широк пояс от гъсти и стари букови гори.\nДжуглата е много широк и разлат в горната си част рид, който се отделя плавно и спокойно от местността Под камъните на юг. По-надолу обаче ридът става все по-стръмен и силно се стеснява, като слизането по него става първоначално без каквато и да било пътека. Растителността тук е букова и силно разредена, така че пресичането й е навсякъде безпроблемно, а билото на Джуглата е добре очертано и се следва лесно. В различните части на широколистната гора се виждат и множество надписи по дърветата, което потвърждава възможността да се слиза отвсякъде и без пътека. На отделни места в горната част на рида все пак може да се ползва и едно по-старо вървище, което обаче е съвсем тънко, губи се често под листата и трябва постоянно да се търси. Понеже горната част на Джуглата е стръмна, слизането през нея е добре да става на широки серпентини, по диагонал и в югоизточна посока, като целта е да се достигне до отвесния ръб на рида, надвесен над долината на р. Казанка. 35 мин. след началото на спускането се достига до дългата пътеката Сиреолу /Съър йолу, Говеждия път, Мандренската пътека//125 мин./. Това е широко колкото черен път животинско вървище, което започва от разположената на запад хижа Русалка и води на изток към другата най-често посещавана от туристите местна хижа Соколна. В миналото по Мандренската пътека били прекарвани селските стада с говеда от обширното планинско пасище Голяма Папратлива към двете други още по-големи поляни в околността - Тънка и Къдияка, намиращи се в района на рида Мандрата. От тези стада с говеда и от връзката с хребета Мандрата идват и имената на пътеката. Заради голямата си ширина, както и заради местата, през които преминава, по вървището навремето била поставена дори и туристическа маркировка, останки от която могат да се срещнат и досега.\nСлед пресичане на Мандренската пътека се достига до източния ръб на Джуглата, стръмно надвесен над дълбоката долина на р. Казанка. В този край на рида се стъпва най-сетне и на по-широка и лесно проследима сред дърветата пътека, която оттук на юг се следва лесно и не се губи никъде чак до своя край при полето. По нея, 20 мин. след пресичане на Мандренската пътека, се слиза до малка поляна, на която за първи път се появяват и каменни чучки /145 мин./. Оттук към с. Тъжа може да се продължи по два начина - със слизане без пътека на изток към коритото на р. Казанка или пък отново на юг със следване на пътеката, извиваща по билото на рида Джуглата. Ако се избере вторият вариант, тогава от поляната се продължава на юг по широката и добре вкопана в земята пътека, като по нея се достига скоро и до група интересни скали с панорама към полето. При тях се завива на изток и 20 мин. след поляната с чучките се слиза до р. Казанка /165 мин./. Денивелацията от влизането в гората до това място е 600 м. Пътеката се спуска нарочно до най-ниското и най-тясно място по билото на рида Джуглата, при което реките Селската и Казанка достигат съвсем близо една до друга, разделени от широка едва до няколко метра ивица земя. Това е и единственото място в близост до вода при цялото слизане от Тъжанското пръскало към полето. От тясното място към с. Тъжа може да се продължи отново по две пътеки. Първата следва р. Казанка, като върви ниско долу и плътно покрай нея, по десния й долинен склон. Втората продължава на юг по тясното било на рида Джуглата, като не се отделя от него чак до края му при полето. Слизането по първата пътека не представлява никаква трудност и е много бързо, лесно и удобно. По-интересната и панорамна от двете пътеки обаче е втората, като в нейния най-долен край се преминава и покрай още един невероятен природен феномен - фамозната скала Джуглата, на темето на която се издига едноименната тракийска крепост Джуглата. Освен всичко друго, след тясното място втората пътека достига и до добре запазен античен път, по останките на който се слиза към стените на крепостта. От седловината на юг ридът Джуглата се издига отново към нисичкия безименен връх Кота 1066, което означава, че ако се избере втората пътека, тогава по нея не следва слизане, а всъщност изкачване. От ниското и тясно място по билото на рида вървището се покатерва с плавни извивки към темето на безимения връх, където през ниска и разредена тънкостеблена гора се откриват гледки назад към Текнетата, както и настрани към двете долини на Селската река и Казанка.\nСлед тясното и ниско място на билото на Джуглата се продължава по втората пътека на юг, като 10 мин. след седловината се излиза на споменатия вече отдавна изоставен черен път /175 мин./. Това е античен друм, който води от полето към останките на тракийската крепост Джуглата, разположена на едноименната скала в най-долната част на рида. В повечето пътеводители калето Джуглата е определено като малка крепост от типа наблюдателна кула, от която в миналото следели преминаващият покрай цялото подножие на планината подбалкански път Друма. След достигането до стария път се продължава по него на юг, макар че трасето му е вече силно обрасло с растителност и на места е почти напълно погълнато от природата. В началото по стария друм се върви по-бързо, защото гората край него е силно разредена, като 10 мин. след разклона се пресича и малка поляна /185 мин./. От нея на юг обаче растителността започва да се сгъстява все повече, като пътят преминава и покрай група от интересни скалисти връхчета, по някои от които се виждат и останки от стари зидове. Те, заедно със специално изградения път, водещ от север на юг към твърдината показват, че калето Джуглата най-вероятно не е било само малка наблюдателна кула, а много по-голямо като размери и значение и основно за района крепостно съоръжение. 15 мин. след поляната се достига и до нарочно изсечена в скалите порта, през която пътят се провира при движението си на юг /200 мин./. Под нея следват нови 15 мин. още по-стръмно спускане до достигане на скалата Джуглата /215 мин./. Това е огромна и отвесна от почти всичките си страни триъгълна канара, висока около стотина метра, силно наклонена на юг и съставена от няколко по-малки, плътно прилепени една до друга скали. До темето на Джуглата може да се достигне само от север по специално изсечения в скалите древен път, плътно обрасъл в наши дни с ниски дървета и всевъзможни видове бодлива растителност. От това място към с. Тъжа трябва да се продължи задължително на югоизток, тъй като тясната пътека, спускаща се на югозапад към казана на Селската река, достига до тесен пролом, заобиколен с отвесни скали и непроходим през определени дни на годината. Покрай запазените на места до два метра височина стени на крепостта Джуглата се слиза на югоизток към коритото на Казанка, като след 15 мин. се достига до него в близост до устието на реката /230 мин./. Оттук към Тъжа се продължава водоравно и на юг по извиващ през полето черен път, като до първите къщи на селото се достига след около 20 мин. /250 мин./. Денивелацията от ниската седловина на билото на рида до полето е 400 м.\nОт вр. Мазалат се тръгва на югозапад към долът Ели дере /Ветровити дол/\nСлед като отпред се появят скалите Текнетата се слиза към коритото на реката\nПо средата на реката има едно "текне", което служи за ориентир\nНа юг не трябва да се върви, защото от ръба надолу има пропаст\nСлиза се в коритото на реката и се върви към острата скала в дъното й\nОт коритото на река Едровица назад към вр. Мазалат\nПри острата скала се завива покрай коритото на реката на запад\nОтвесният улей от източната страна на острия връх\nВ подножието на острата скала се завива на запад, като се следва реката\nГорната част на водопад Пръскалото се заобикаля по тясна пътека от север и запад\nДостига се до скала с козирка и под нея се завива на юг\nПод скалата с козирката следва нов завой на югоизток\nПод скалите се продължава покрай коритото на реката\nИзлиза се под Текнетата в голата местност Под камъните\nДолната част на водопад Тъжанско пръскало\nТекнетата и водопад Пръскалото, снимани от юг\nТрите пътеки, по които може да се достигне до водопада\nИ от него скача един сезонен водопад\nОт водопада на югозапад към рида Чимколиба\nИ на юг към рида Джуглата и с. Тъжа\nОт водопада към горната част на рида Джуглата се тръгва водоравно на изток\nДостига се до най-горния край на гората и се влиза в нея\nОт пътеката в местността Под камъните назад към водопада\nОт пътеката на запад към рида Чимколиба\nПрез голите поляни може да се слезе по диагонал към гората\nОт края на гората назад и нагоре към Текнетата\nМладостта ми тук остана, разпиляна по Балкана\nВ средната част на рида се достига до широка пътека и по нея се продължава на юг\nВ средната част на Джуглата гората силно се разрежда, а билото на рида се стеснява\nПокрай пътеката се появяват каменни чучки\nОт пътеката назад към Текнетата и водопада\nВ най-долната част на рида се достига до скалният финомен Джуглата и покрай него се слиза на югоизток\nОт края на рида Джуглата на юг към с. Тъжа\nОще в тази категория: « 23.4. с. Тъжа-рид Чимколиба-вр. Каракачански егрек-вр. Мазалат 23.6. с. Тъжа-рид Тънка-вр. Ливадата-вр. Мазалат »


От партията на Слави изненадващо обявиха, че и след 11 юли няма да съставят кабинет\nАвтор: Екип Plovdiv24.bg 19:47 / 10.06.2021 Коментари (8) 12102\nНИКЪДЕ не са казали, че няма да съставят правителство. Това, което са казали е същото, което повтарят от години, а именно, че не искат подкрепа от МУТРИТЕ НА ГЕРБ, ДПС И ПСП.\nНе участавайте в изборите , Вие сте големи нарциси! Смешници\nКогато за една партия ,властта не е самоцел,значи е в политиката да играе определени роли. Ролята на ИТН е менажирана от Мунчо. Затова винаги съм твърдял,че Славчо вата партия е всъщност на Мунчо,а Слави е само лицето. Задника е президента. Когато няма правителство или се пречи да се създаде някакво,то президента си управлява със свое. Служебно. Те ви президентска република ,нелегално и без партия да поеме отговорността.\nучудвам се,че го казаха още сега.Кой ще гласува сега за тях.Иначе беше ясно ,че няма да правят правителство да дадат възможност на фатмака да управлява като цар докато дойдат президентски избори.\nТи освен заглавието, друго прочете ли? Къде го прочете, че не искат да правят правителство? "Ние отказваме да работим с партиите на статуквото. Не искаме подкрепата им. Ние сме казали какво искаме да направим. Това беше подкрепа капан", уточни сценаристът."\nМоже би се надяват ,че хората ще се юрнат да гласуват за тях! Нагли или на наивници се правят!!! Хора те работят за Радев!\nЕто,това е партийката на ПРОСТАЦИТЕ И ЧАЛГАДЖИИТЕ!На *висококултурните* чистачи на тоалетни в мъгливия Албион,на разносвачите на пици в *нев ьорк*,на угнетените берачи на домати и плодове!И защо ги лъжеш постоянно,учиндолски ПРОСТАКО?!?\nтрол, пии си хапчетата, че скоро ще си безработен ;)


Треньорът на Чочев го защити | 7DniFutbol.bg\nТреньорът на Чочев го защити\nНаставникът на Палермо Давиде Балардини защити българския футболист Ивайло Чочев, след като изненадващо го остави извън титулярите за откриващия мач в калчото срещу Сасуоло.\nБившият играч на Чавдар Етрополе и ЦСКА остана не използвана резерва при поражението с 0:1. Тази вечер от 19 часа българско време Палермо гостува на Интер, а със сигурност Чочев си остава една от сериозните опции пред Балардини.\nМнозина побързаха да се усъмнят в качествата на 23-годишния плевенчанин, затова наставникът заяви ясно своята позиция. „Чочев израства. Той е фундаментален за нас. Има сила, не е никак лош с топка в краката и присъствието му се усеща в офанзивен план. Искам от него да прави повече, когато топката е у него. Чочев е човекът, който може да бъде “лепилото” между защитата и атаката ни“, подчерта специалистът.\nПредишнаМонтана решава до седмица за грък и французин\nСледващаИнфарктно 2:2 в Созопол! Царско село измъкна точка срещу небесносините


Стотици посрещнаха сърдечно кмета на Община Велико Търново Даниел Панов ...\nКметът на община Велико Търново Даниел Панов бе сърдечно посрещнат от стотици жители и гости на Килифарево. Градоначалникът на старата столица бе гост на кулминацията на културно-развлекателните събития по случай празника на градчето. Още при пристигането си Даниел Панов получи искрени благодарности за помощта, която той и Община Велико Търново оказаха на килифарчени след наводнението от юни 2014 година. Кметът на старопрестолния град и общината отговори, че общите усилия и единността между институциите, гражданите, бизнеса и неправителствените организации са били от водещо значение.\n„Заедно преодоляваме последиците от природната стихия. Помогнахме на хората бързо да се върнат към обичайния си ритъм на живот. Бяхме заедно във всичките трудности. Общите ни усилия бяха оценени. Начинът, по който се справихме, днес е модел за подражание в цялата страна. Затова благодаря както на вас, така и на всички институции, на бизнеса, на доброволците”, каза пред стотиците жители и гости на Килифарево кметът на Община Велико Търново Даниел Панов.\nГрадоначалникът изтъкна, че историята винаги напомня за борбения дух на килифарчени, който е несломим и силен векове наред. „Призовавам всички да бъдем по-добри. Нека не позволяваме политиката, партиите и нечии дребни и временни интереси да ни разделят. Нека и в бъдеще сме обединени за доброто и просперитета на Килифарево”, продължи със словото си Даниел Панов.\nВ градчето бе открито обновеното площадно пространство пред храма „Успение на Пресвета Богородица”, заедно с новата автобусна спирка. Двата обекта станаха факт благодарение на програмата на Община Велико Търново за стимулиране на малките населени места. Даниел Панов и кметът на Килифарево Димитър Събев разгледаха и реконструкцията на църквата, която бе включена в друг проект, финансиран с държавни средства по линия на бедствията и авариите. Празникът продължи с пъстра музикална програма, а кметът на Община Велико Търново Даниел Панов лично поведе голямото българско хоро.


Рейтинг: (от 80 гласа)\nВземи оферта София Влади Мичев\t088x xxxxxxпокажи0888 968521 гр.София ул.Връх Манчо бл.9 вх.а Уебсайт Facebook Мин. време за резервация: 7 Дни\nКакво е едно сватбено тържество без луди танци, страхотна музика и забавни ритуали.\nИзберете DJ Влади Мичев и ще получите всичко това.\nСъс своя дългогодишен опит, той ще се погрижи забавлението винаги да е на ниво, атмосферата разгорещена, а танците – неспирни. Ако търсите усмихнат, уверен и положетелен човек, с много хъс DJ Влади Мичев е Вашият избор.\nС любовта и уважението към професията си, той винаги се старае да бъде иновативен и различен. Към всяка двойка има индивидуален подход. Изготвя се програма по вашите лични вкусове и желания.\nНе се колебайте и превърнете сватбата си в щур купон.\nDJ Влади Мичев Вземи оферта


Падна част от оградата по границата, която "глътна" стотици милиони (снимка) - Червено.bg\nПадна част от оградата по границата, която “глътна” стотици милиони (снимка)\nСрути се част от скъпата ограда край Малко Търново, която трябва да спира нелегалните мигранти – да не нахлуват в България.\nЗа това сигнализираха за изданието “Фрог нюз” източници на МВР.\n200 милиона лева струва оградата по границата с Турция. Това заяви през юни 2017 година председателят на ПГ на ГЕРБ Цветан Цветанов в ефира на БНТ, цитиран от news.bg\nГлавният прокурор Сотир Цацаров наскоро разкри в „Шоуто на Слави“, че ДАНС и АДФИ са извършили проверка за цената, на която е построена оградата. Изводите на ведомствата са, че има реално завишени цени. Обясни, че в момента се извършва допълнителна проверка и ако изводите на ДАНС се потвърдят, ще бъдат повдигнати обвинения.\nБившият вицепремиер Валери Симеонов заяви на 8 юни 2017 година – на заседание на МС: България трябва да се гордее с най-стабилната ограда в целия ЕС, която спокойно може да бъде наречена Великата българска стена.\nПреди около година журналистката Елена Йончева показа снимки, от които се видя, че отново в района на Малко Търново предпазното съоръжение е разрушено. Валери Сименово обвини Йончева в лъжа. Малко след това парламентът гласува закон, с който забрани достъпа до оградата, вкарвайки я в списъка но стратегическите обекти от значение за националната сигурност. За всички бе ясно, че това се прави, за да не може журналисти да заснемат и разкриват проблемите с оградата, пише epicenter.bg


Кирил Домусчиев изскочи от концесията на летище „София“ – EURACTIV BULGARIA\nКирил Домусчиев изскочи от концесията на летище „София“\nКирил Домусчиев [Надежда Чипева/"Капитал"]\n„Потвърдено е от няколко достоверни източника, че фирми на Кирил Домусчиев участват с 20% в концесията на летище „София“, каза служебният министър на транспорта Христо Алексиев в интервю за Mediapool. Освен това министър обясни, че концесионерът „СОФ Кънект“ има инвестиционна програма, която не се изпълнява.\n„До края на тази година трябва да бъдат инвестирани 4.1 млн. евро. Все още чакаме данни от концесионера колко средства са инвестирали до момента. По моя груба оценка направените инвестиции са не повече от 200 000 евро – една тоалетна и 5 дивана. При положение, че до края на октомври трябваше да са направени 1 млн. евро. Аз дълбоко се съмнявам, че планираният размер на инвестиции ще бъде направен“, казва той.\nАлексиев казва, че засега концесионерът няма никаква идея, ако се прави нова писта, къде ще бъде тя.\n„Искам да разбера къде (в тази концесия) е операторът на летище „Мюнхен“. Засега го няма, фигурира само на хартия. До момента не съм видял представители на летище „Мюнхен“, ангажирани с дейността на летище „София“, обяснява той.\nМеждународният инвестиционен фонд „Меридиам“ държи 99% от акциите на специално създаденото дружество за концесията „СОФ Кънект“. Концесионерът нееднократно заяви, че няма участие на българи във фонда.. Останалият 1% е собственост на австрийската компания „Щрабаг“.\nВ отговор на въпрос дали евентуалното участие на Кирил Домусчиев в концесията да бъде обяснение за отсрочването на концесионните такси за 10 години, което бе взето от правителството на Бойко Борисов. Решението бе мотивирано с пандемията и драстичния спад на полетите след първата Covid вълна.\n„Концесионерът беше освободен от задължението да плаща концесионно възнаграждение на държавата през първите 10 години на концесията от последното редовно правителство. Това е доста притеснително. Голяма част от първоначалното концесионно възнаграждение от 660 млн. лв. е от заеми от международни финансови институции, включително и от калибъра на Европейската банка за възстановяване и развитие, която освен с дълг, участва и с директна инвестиция в капитала. Реално, заради ниското си самоучастие, концесионерът може на 9-тата година да си тръгне и без да е платил нито един лев на държавата, а в същото време е експлоатирал летището и е прибирал приходите. Не е редно банкови институции да са вложили повече капитал от самия концесионер“, обяснява Алексиев.\nЕдин отговор за “Кирил Домусчиев изскочи от концесията на летище „София“”\n5th ноември 2021 в 6:53 am\nКато плъх от дупка или като прасе от кочина ? Аз не съм срещал изследване каква част от икономиката на България се държи от офшорни дружества и изобщо чуждестранни със съмнителна дестинация извън ЕС като Русия .


Разкрита е цената на чудовищното предателство на Горбачов – bultimes.com\nРазкрита е цената на чудовищното предателство на Горбачов\nПубликувано на 12.04.2019 в Свят\nИракското издание Saut al-Iraq публикува четвъртата част на книгата на иракския професор Наджм Ад-Далими, в която ученият разгромява лидера на СССР Михаил Горбачов. Историкът е ужасен, че генералният секретар за нищожно малка сума и за одобрението на Запада е разрушил най-могъщата държава за времето си.\nНаджм Ад-Далими споделя, че през 2008 година Михаил Горбачов е пристигнал в САЩ, където е получил почетния медал «Свобода» и премия в размер на 100 000 долара за принос в развитието на САЩ и за работата с източноевропейските страни, особено с ГДР.\nНо професорът не счита дейността на съветския генерален секретар за успешна.\nСпоред близкоизточния учен, Горбачов е предал СССР, разрушил е държавата, унищожил е справедливия строй и идеологията, направил е това за дребни стотинки.\nПрофесорът поясни, че Горбачов, подкрепян на члена на Политбюро на КПСС, един от архитектите на «перестройката» Александър Яковлев, е успял за кратко време да унищожи цялото наследство на СССР.\nНапример, Яковлев свалил от ръководните длъжности болшинството лица, които провеждали идеологическа и информационна работа, изкривил научната идеология на марксизма-ленинизма, която е в основата на изграждането на социалистическото общество.\nЗа отслабването на ролята и статуса на Комунистическата партия на СССР като главна политическа сила Горбачов и Яковлев отменили член 6 от Конституцията на СССР, което позволило да се утвърди принципът на политическия плурализъм.\nВсъщност, това довело до подриване на социалистическия строй.\nПуснатият процес на «перестройка» ликвидирал всички достижения в социално-икономическата, научната и военната области.\nНезависимо от това, че Горбачов уж искал да извърши ефективна модернизация на предприятията, фактически заводите били подложени на пълно унищожаване, банкрут и бъдеща продажба на безценица.\nПо-късно това довело до приватизацията на предприятията на бизнесмени и новородената класа на буржоазията, която се превърнала в социалната и икономическа опора на управляващите тогава, счита професорът.\nНаджм Ад-Далими завършва, че Горбачов и неговият екип са използвали всички лостове и цялата си власт, за да може съветският народ да започне да ненавижда социалистическата система и да я отхвърли.\nСпоред учения, последният генерален секретар на ЦК на КПСС — чудовищно е предал своята държава и заслужено се оказал в калта на историята.\nТайните на Беловежкия сговор: Поредната годишнина от края на една имперска амбиция\nДата 8 декември 1991 „За създаването на Общност на независимите държави“ „Ние, Република Беларус, Руската федерация\nГорбачов: „Ударите по Сирия са тренировка преди истинската стрелба“\nРакетният удар на САЩ и съюзниците по Сирия много прилича на тренировка преди да започне истинската\nДнес най-важната новина е вчерашното решение на външните министри на страните-членки на Европейския съюз да наложат\nПредишна Статия Previous post: Символичното отличие за най-потресаващо невеж виртуален лумпен в родното фейсбук пространство отива при ?\nСледваща Статия Next post: Анонимните заплашиха Лондон с възмездие за ареста на Асандж (ВИДЕО)


Очното перде идва бавно, без болка | Вестник "ДУМА"\n09 Юли 2020четвъртък14:59 ч.\nОчното перде идва бавно, без болка\nД-р Димитриос Власиадис\nОперация при катаракта връща зрението за по-малко от 20 минути, казва д-р Димитриос Власиадис\nТерминът "катаракта" има древен произход. Думата произлиза от старогръцкия "katarraktеs", което буквално означава "водопад", тоест нещо, което пада отгоре и замъглява зрението. Това обяснява началникът на Отделението по очни болести в МБАЛ "Централ Хоспитал" в Пловдив д-р Димитриос Власиадис. На български често наричаме това състояние очно перде. Д-р Власиадис пояснява, че катарактата е главна причина за загуба на зрението при хора над 55 г. Заболяването представлява потъмняване на естествената леща, намираща се в окото. Тя е разположена зад ириса и действа подобно на фотоапарат - фокусира светлинните образи върху ретината, която изпраща сигнали към мозъка.\nВъзможно е човешката леща да се замъгли до такава степен, че да попречи на светлината и образите да достигнат до ретината. Наранявания на окото, определени заболявания, дори някои лекарства биха могли да причинят това замъгляване, но най-честата причина за възникването на катаракта е съвсем естествена -\nпроцесът на остаряване\nПридобитата катаракта се явява при някои общи заболявания като захарния диабет или удар в окото, както и лъчеви въздействия. Може да се появи и като усложнение на някои очни заболявания: възпалителни - иридоциклит, увеит, както и в някои случаи на миопия. Най-често срещаната катаракта е старческата.\nТази форма се появява обикновено към 60 години. Пациентите се оплакват от намаление на зрението на едното око, рядко и на двете едновременно, което става постепенно, без болка.\nРядко се явява като наследствено увреждане. Но съществува и вродена катаракта, която е последица от аномалии в развитието на очната леща, най-често в резултат на боледуване на майката през първите три месеца на бременността от заразни и особено вирусни заболявания.\nДецата с вродена катаракта имат намаляване на зрението, когато лещата е помътнена частично, и пълна загуба на зрението, когато лещата изцяло е помътнена. Те трябва да бъдат оперирани рано, за да може интелектуално да се развиват нормално в бъдеще.\nТъй като заболяването е коварно и настъпва тихо, мнозина питат кои са признаците му и кога трябва да потърсят лекарска помощ. Д-р Власиадис обяснява, че\nза появата на катаракта са намаленото, бавно замъгляващо се зрение и надалеч, и наблизо. Появата на хало около светещи предмети, промяна в цветоусещането, редовната смяна на очила може също да се дължат на катаракта. Понякога пациентите се радват, че изведнъж са започнали да четат без очила. Това обаче е свързано с помътняването на лещата, което води до появата на минусов диоптър, който от своя страна позволява човек да чете без очила, но пък гледането на телевизор и надалеч е малко замъглено. "Точно това при пациент след 50-60 г. е почти сигурен белег за бавно настъпваща, бавно зрееща катаракта", казва офталмологът. Той е категоричен, че катарактата затруднява много живота на пациентите, но се лекува лесно в наши дни.\nДиагнозата се поставя при рутинен преглед от офталмолог. Още с първите оплаквания пациентите трябва да се прегледат, за да се установи причината - дали намаленото зрение се дължи на катаракта или има и друга съпътстваща патология.\nДо момента медицината не е открила друг начин на лечение на очното перде освен операцията. Не съществуват лекарства или добавки, които реално да лекуват вътрешното перде, категоричен е д-р Власиадис. Той пояснява, че все още НЗОК поема само разходите по операцията на здравноосигурените пациенти, но не плаща за вътреочната леща. Имплантът, който остава завинаги в окото, се плаща от болния. Това е една от причините мнозина, и особено по-възрастните, да не се оперират, въпреки че имат нужда и желание. Добрата новина е, че съвременните оперативни методи с модерната апаратура и качествените импланти дават много добри резултати - бързо възстановяване на окото с добро зрение след операцията, уверява д-р Власиадис. "Апаратурата, с която разполагаме в нашата болница за премахване на катарактата, е изключително модерна не само за България, а в световен мащаб. Миниатюрните хирургични разрези с безшевната техника позволяват на пациентите много бързо да се върнат в тяхното всекидневие", казва специалистът.\nНе е необходимо след операцията човек да променя начина си на живот, категоричен е специалистът. Той пояснява, че в\nлечението протича с капки и контролни прегледи. Не трябва да се замърсява окото, редно е да се пази от травми и удари, дори и от по-леки, казва специалистът. Но като цяло няма забранени неща.\nМоже ли след лечението заболяването да рецидивира?\n"При подбор на качествен високотехнологичен имплант и при извършването на операцията от обучен и опитен хирург, лещата остава в окото до края на живота, а операцията води до пълно възстановяване на пациента, който един месец след нея е в състояние да извършва какъвто и да било тежък физически или интелектуален труд, както е било и преди хирургичната намеса. При не много голяма част от пациентите след година или малко повече възниква т.нар. вторична катаракта. Това е помътняване на капсулата на естествената човешка леща, в която всъщност се поставя имплантът. Това помътняване изисква обработка със специфичен вид лазер (YAG лазер), който "почиства", прави малко отворче в тази помътняла капсула и зрението на пациента се възстановява и става такова, каквото е било в първите дни и седмици след операцията, обяснява д-р Власиадис.\nД-р ДИМИТРИОС ВЛАСИАДИС завършва медицина в Медицинския университет в Пловдив през 2004 г., а специалност по очни болести придобива през 2010 г. Магистър е и по здравен мениджмънт. Специализира приложението на лазери в офталмологията. През 2010 г. завършва курс за оперативно лечение на катаракта в Индия. По-късно преминава курсове по витреоретинална хирургия в Барселона и за оперативно лечение и реконструкция на клепачите. Притежава сертификати от следдипломни квалификации за роговична трансплантация, за съвременна хирургия на очно перде, за оптична кохерентна томография, за флуоресцинова ангиография и др. Член e на Европейската асоциация на катаракталните и рефрактивните хирурзи.\nЛевицата с критики срещу идеите на МОН за неприсъствено училище\nчетвъртък, 09 Юли 2020 / 14:49\nчетвъртък, 09 Юли 2020 / 14:36\nЗатварят стадиони и барове, без сбирки на повече от 30 души\nчетвъртък, 09 Юли 2020 / 12:24\nПрокурори претърсват в Президентството\nчетвъртък, 09 Юли 2020 / 12:07\nД-р Мими Виткова: НОЩ е в мълчаливо съгласие за еднолични решения, които са вредни\nчетвъртък, 09 Юли 2020 / 10:08


ДБ събира подписи за комисия "Росенец" - ГЕРБ го направили вече - News.bg\nХристо Иванов, съпредседател на "Демократична България" изтъкна в началото на парламентарния ден, че формацията е внесла предложение за промени в Конституцията и събира подписи. Това било тест кой е готов за промяната.\nДБ събира и подписи за анкетна комисия за случая "Росенец". Нека видим истината за това как институциите са си затваряли очите, призова Христо Иванов.\nПо мнението му ще бъде много интересно кои партии ще се подпишат под предложението. Нека бръкнем в тази рана, настоя още той.\nГЕРБ вече са събрали подписи за анкетна комисия за Росенец. Това стана ясно от думите на депутата Тома Биков. Той видя сътрудничество на партиите на протеста с ДПС. За пример той посочи избирането на Георги Ганев за шеф на финансовата комисия. Кога и на каква цена са разбрахте за подкрепа на ДПС, попита Биков. Кога се спазарихте, продължи да пита той.\nТой попита дали партиите на протеста са узрели за идеята на Мустафа Карадайъ за експертно правителство. Такива са правителствата на Беров и Орешарски, а знаем как приключиха тези правителства, изтъкна Биков.\nОт ГЕРБ сме готови да бъдем опозиция, увери той. Герберите щели да посочват лъжите на новите формации. Не робувайте на фалшивите илюзии, посъветва депутатът.\nПрипомняме, че след акцията на Христо Иванов и Иво Мирчев на плажа "Росенец" през лятото на 2020 г. освен въпроса за статута и законността на сградите, се повдигна и темата за използването на НСО, както и за обектите, които НСО охранява. Почетният председател на ДПС Ахмед Доган и депутатът Делян Пеевски се отказаха от услугите на НСО. Така обаче и не стана ясно на какво основание те са ги ползвали, както и дали обектите в бургаската местност са в обхвата на компетенциите на службата. Няколко месеца по-късно, макар и с друг повод, последва рокада в ръководството на НСО.\nКомисия нищи "Росенец" - правосъден анклав ли е или точка на пречупване\nХристо Иванов: ДБ става претендент за третото място\nна 21.04.2021 в 13:21:50 #1\nДБ към момента само симулират много работа май\nНачало / У нас / Политика / ДБ събира подписи за комисия "Росенец" - ГЕРБ го направили вече\nЛиепая - ЦСКА, невероятен пропуск на Кайседо\nСтойка Кръстева: Капацитетът ми е много голям\nГермания въвежда задължително представяне на имунитет, ваксина или отрицателен тест\nНяма данни за пострадали български граждани при пожара в Анталия\nБСП и ИТН съвпаднаха на 100% за съдебната реформа\nИндустрията притеснена от поредните ценови рекорди на тока у нас\nЯнев: Наш дълг е да внесем актуализация на бюджета\nСъдят четирима мъже за кражба и укриване на кола във Варна\nВисока заплата прогонва Видал от Интер\nЮвентус трябва доста да подобри офертата си за Локатели\nНики Киров подготвя две изненади за Апоел\nБайерн иска да сложи край на слуховете за Кимих и Горетцка\nРайола предложил Погба на Ливърпул


КРИТИКА НА ИДЕЯТА ЗА БОГ - Блогът на Виктор Кордон - kaldata.com - Форуми\nБлог от kordon\nПубликувано от kordon · 30 януари 2012\nСледваща статия КРИТИКА НА ИДЕЯТА ЗА БОГ - втора част\nГоспод не създава зло, а неговите създания. Но това, че допуска такова да съществува е заради дарът който е дал - правото на избор или с други думи свобода. Според теб, това, че бог дава свобода на избор, което всъщност е в основата на съществуването на правилно/неправилно и зло/добро е израз на неговата слабост?\nНе ми харесват изобщо изводите, които правиш. Липсва логиката в тях, не че тя може да има нещо общо с вярата. Да има тъмнина като обратното на светлина е като да има "вътре" и "вън" за едно гърненце. Ти искаш да има само "вътре".\nАко някой извърши нещо "пряко божието желание", това значи, че не е вярващ, не че бог не съществува. Изобщо... наивни разсъждения...\nЕ, все пак благодаря за времето и вниманието, които сте отделили на моя материал.\nОчаквах все пак друга реакция - да подкрепите с по-добри доводи разсъжденията си.\nРазсъжденията ми са развити и аргументирани в моите следващите публикации. Така че, заповядайте да се запознаете с тях!


Къща от ... върба\n01 Септ. 2008, 02:12\nМайстори-кошничари от полския град Нови Томисл изплетоха от върбови клонки ... истинска къща с размери 12 на 5 метра.\nЗа изграждането на необикновеното екологично чисто жилище бяха нужни 4 тона върбови клонки. "Сградата" бе измайсторена в присъствието на стотици зяпачи по време на конкурс по плетене с участието на кошничари от Полша, Германия, Дания, Холандия и Сенегал. Освен върбовите клонки като класически материал на конкурса бяха изплатани вещи от сухи треви и сламки. Полските кошничари твърдят, че от върбови клонки може да се изплете практически всичко - кошници, чинии, кресла, съндъци, шкафове и дори каруци. Международният плетачен конкурс се провежда всяка година в Нови Томисл. През миналата година участниците в него изплетоха най-голямата кошница в света, като постижението им бе записано в книгата на рекордите на Гинес. Бялата върба е сред най-разпространените дървета в Полша и е част от полския национален фолклор. /ИТАР-ТАСС


Паническо разстройство, ОКР, Хипохондрия и Тревожност - Страница 2 - Психология и Психотерапия - kaldata.com - Форуми\nот toni04, 25 май в Психология и Психотерапия\nабе хора, насочете го към невролог, защото всичко друго е последствия\nако не започне своевременно лечение, наистина ще стигне до психиатър\nда иде на невролог, ако иска, но като каже че само от това се оплаква, а и като покаже епикриза от психиатрия\nПравиха ми се изследвания и всичко е перфектно. Това според мен е панически страх\nНа тази възраст са невъзможни инфаркт и инсулт (поне в моя случай)\nпреди 2 минути, toni04 написа:\nЗнам, че на тази възраст са невъзможни тези неща, но не знам защо имам такъв панически страх\nневрологично заболяване, което може ..ъ-ъ-ъ...тъй де, някаква мнооого далечна прилика с гърча на епилепсията, но не е епилепсия де\nне се притеснявай, с ривотрил ще си доста време, преди да отмине\nбавно отминава, ама ще си жив и здрав кът чук\nНо понякога си намирам причини за какво да ми стане лошо. Това панически страх ли е?\nами така е, ама ще ти мине\nи стига вече писа, ами отивай на доктор\nСтрах ме е, че нещо лошо може да ми се случи\nВ България психолог не може да ти помогне, още по-малко сексолог. Един от основателите на психологията Зигмун Фройд още в онези времена, когато е нямало такъв стрес както днес, е прозрял че причина за тревожните разстройства са незадоволените сексуални инстинкти. Ти си в периода на половото съзряване и в тази възраст момчетата имат огромен прилив на полова енергия. Тази енергия не трябва да се пилее в сексуални забавления, още по-малко в самозадоволяване (мастурбация), а трябва да се впрегне във физическа и творческа дейност. Не случайно момчетата в тази преходна възраст до скоро ги вземаха войници, за да могат тотално да ги изтощят физически и повярвай тогава те не знаят какво е депресия и страх. Тези симптоми които споменаваш ги усеща всеки един мъж, непосредствено след полов акт. Ако имаш приятелка, превърнете половите актове в дълга любовна игра, разхождайте се повече и си говорете, но не си проваляй връзката за едното 4-5 секундно удоволствие, усещайки в този момент как животът ти излиза от теб. Тийнейджърската е най-трудната възраст, същевременно и най-безотговорната, характерът се оформя точно в тези години. За забавления и купони време винаги ще се намери, но не и да живееш за тях. Който се остави глада и инстиктите му да го командват, той ще бъде едно зомби на собствените си емоции.\nС възрастта всичко ще си дойде на мястото и каквото сътвориш сега всичко се плаща след 30-тата година. Ако юношата няма някакво странично занимание и непрекъснато мастурбира, последсвията за психичното, а по-късно и физическо здраве може да са много сериозни. Добре е да се премине и на здравословна диета, като се ограничат месните храни. Храната е много важна и за психическото здраве. Знам че много хора ще ме оплюят, но има предостатъчно литература и съвсем безплатно може всичко да се прочете. Вече и телевизионни предавания се водят от наши учители и философи като Ангел Грънчаров на такава тематика, което много ме радва.\nТа с една дума исках да кажа че това са съвсем нормални симптоми на всеки един юноша и за това не са виновни външни причини и лоши хора, а си е една съвсем естествена реакция на организма. Тийнейджърската е най-прекрасната и приказна възраст и всяка глупост и грешка се прощават. Стрес в работата и лоши хора винаги ще има, това означава ли че трябва да се разболяваме?\nимаш ли познат, който да ти даде 1мг ривотрил(клонарекс)?\nама да знайш, никъде няма да излизаш като го пиеш, най-добре лягай в леглото\nПия спокоен ден, понякога валериан и магне Б 6\nтоку-що, toni04 написа:\nаве ей, бегай на невролог, че шъ психясаш и шъ влейш ф лудница\nЗащото позволяваш на нереалният страх, че ще получиш инсулт или инфаркт да обземе съзнанието ти. Ти си дал сила на тази мисъл със страха си, с многократното й повторение. И когато насочиш вниманието си към нея, тя бързо те обзема. Създай друга мисъл, приятна и успокояваща. Такава, която да ти дава увереност. Направи я по-силна от тази, която те притеснява и от която се страхуваш.\nИма много хора в подобно състояние на твоето. Ако не можеш да се справиш сам потърси психолог, но написаното от мен можеш все пак да опиташ. Не мисли за страха. Наблюдавай как той възниква от твоето внимание, което му отделяш. Ако видиш, че страхът вече те е обзел изцяло, погледни себе си отстрани. Излез мислено във въображението си от тялото си и се погледни отстрани. Просто се наблюдавай. Виж тялото ти как се страхува без причина, но ти стой отстрани и само наблюдавай.\nне го позволява\nтова е гърч от който се плаши и ако съм прав, още утре ще е написал, че се чувства добре\nНо съм съгласен, че това е нереален страх\nпреди 1 час, toni04 написа:\nКой е казал да пиеш тези лекарства особенно последното, магнезия, както и Б витамините като се натрупат в организма се получава обратен ефект. Не съм доктор, но преди години когато беше началото на магне рекламите се посъветвах със своя личен лекар по въпроса трява или не да се вземат и от него знам това което написах по- горе.\nНе знам тук\nПия също и пасифлора и мога да кажа, че тя и спокойният ден действат най-добре\nИди на невролог да те види както по - горе вече са казали, живей си живота сега си в най - готините години, ако нямаш гадже лъскай сабята редовно това разтоварва, не го слушай peppone експерта по всичко кви ги разправя, излизай с приятели, забавлявай се и ще видиш как от самосебе си ще изчезнат натрапчивите мисли и най - вече не пии лекарства без те да са предписани от доктора ти, защото това ще те обърка съвсем.\nЩе препоръчаш ли някакъв невролог, ако знаеш?\nпреди 4 минути, toni04 написа:\nОтиваш при личния лекар той ще даде направление за невролог\nА за психотерапевт?\nЛичен лекар и невролог ще преценят дали има нужда от такъв.\nпреди 5 часа, toni04 написа:\nЗдравейте, аз съм момче, почти на 15 години. От февруари имам натрапчиви мисли и действия, от които нямам спокойствие. Винаги като излизам от вкъщи проверявам дали вратата е заключена и оглеждам жилището, преди да тръгна. А от април имам паник атаки. Постъпих в болница, защото бях получил паник атака, но тогава не знаех, че е такова. Направиха ми кардиограма и изследвания, всичко излезе перфектно. Обаче все имам чувството, че ще умра. Напоследък имам чувството за деперсонализация и дереализация, както и чувство, че ще получа инсулт, защото имам главоболие. Това знам, че няма как да се случи, защото съм здрав и ме е страх, че от тези натрапчиви мисли и страх, мога да получа инсулт. Много често имам нервна превъзбуда. Не знам какво ми е точно и ви моля за помощ!\nНе пиша за да помогна.\ntoni04 знае повече от мен. Аз погледнах в речник какво е ОКР, а за "паник атака" не съм и търсил. Той със сигурност е проверил всичко, включително и лечението. Лично аз предпочитам да говоря с битови термини, а не медицински, до които би трябвало да се стигне след изучаване на симптомите, сравняване и обобщение, така че допускам, че toni04 ще намери по- разумно решение, щом може да каже, че "има чувството за деперсонализация и дереализация".\nТа, аз предпочитам нещо конкретно- "Чувствам, че краката ми са като на хлебарка и съм обърнат по гръб" или "Не мога дори да си припомня как са стаите в къщи и ме е страх, че като изляза няма да мога да се ориентирам". Използването на термини вече означава за мен начетеност, която фалшифицира състоянието. Нейсе.\nСъжалявам, драги toni04, но това, което споделяш е нещо, което трябва да се види на живо. Интернет е такова гадно място, където не може да се има вяра. Според някои източници зад самопризнание "Момиче на 14 г." може да стои чичко на 48 или нещо такова. Нещо в съдържанието на коментарите ти ме кара да съм недоверчив.\nЕмил Костов 14068\nНищо лично и не се заяждам , но как стоят нещата с наркотиците?? Да не би да използвате?\nДали? С първото съм съгласен, но не и по-нататък. Да ти ровят в главата разни психиатри може да бъде много опасно и последствията да бъдат фатални. Много самоубийства стават именно в тази крехка възраст. Споделянето на проблема с приятели решава проблема на половина, но съвета от психолог, конкретно за тези депресивни състояния може да бъде много отчайващ. Само да ти кажат че проблемът ти е в следствие от стреса звучи обречено и какво да спрем да ходим на работа ли, лошите хора ще се държат лошо ако ти им позволиш. Тялото и мозъка са си лично твои и ти решаваш дали да допуснеш някой друг със сходни проблеми като твоите да ти казва че мозъка ти в тази още детска възраст е тотално увреден и трябва да се лекува. С лекарствата организмът отслабва тотално, те са като наркотик, всичко що води до изкуствено успокоение включително и секса е вид наркотик. Дори много психолози препоръчват правенето на секс като терапия, при някои случаи това е така, когато организмът не може да сублимира семенната течност, която произвежда денонощно, то тази енергия не може да се трансформира в творческа или чрез спорта, то тя "натравя" организмът и трябва да се изхвърли. Но това е при доказано болни хора, при физически здрав организъм нервната система отслабва и могат да се появят здравословни проблеми, първият симптом това е аритмията. Тялото ни предупреждава от рано за здравето ни.\nСпоред мен това са съвсем нормални проблеми за една юношеска възраст, вече ако продължават и след 30-годишна, тогава трябва да се потърси помощ. По този път съм минал и аз и докато сам не си помогнеш и Господ няма да ти помогне. Не ща да казвам на никой какво трябва да прави, всичко трябва да му идва отвътре и да му е приятно, да избягва порно филмите и криминалните такива и новините. Само гледането на една битова трагедия по телевизията, мен ме остави на легло цели два дена, с ужасна умора и отчаяние за едни чужди проблеми.\nПрепоръчвам също и комедийният филм "40 дни 40 нощи", отново за един депресиран юноша който не успява да задържи приятелка до себе си и решава да опита 40 дневен сексуален пост. Филмът е много интересен и след 30-ден момчето преживява страхотни "абстиненции" като навсякъде му се привиждат голи жени, не може да се контролира в службата и изпада в много неловки смешни ситуации. В този период героят си намира и нова приятелка и приключва предишната си връзка с жена която постоянно го използваше. Природата възнаграждава щедро всяка една саможертва, колкото и малка да е тя. Животът е твърде кратък за да го пропилеем в страхове, така или иначе единственото сигурно нещо е че ще умрем.\nЕто една моя любима песничка от детските ми години, която много точно показва проблемът, макар и комично и с недобър край.\nЛошото ако ти се случи, то ще дойде като гръм от ясно небе! Скуката и самотността раждат страховете.


Разсаждане и отглеждане на ананас | Art senses – идеи за дома и градината\nЗа дома и градината, Идеи за дома, Растения, Съвети\nАнанасът (Ananas) е род тревисти растения от семейство Бромелиеви (Bromeliaceae). Съществуват няколко различни вида и хибриди. Ядивният ананас (Ananas comosus) е с жълтеникав цвят и е с богато съдържание на витамините A, B и C. Ранните изследователи на карибите забелязали, че ако има поставени ананаси извън някое село на островите, то гостите са добре дошли. Тази символика се пренася и в голяма част от южните щати на Америка, където често се срещат гравирани на различни места ананаси.\nИнтересен факт е, че пресният ананас и желатинът имат несъвместимост. Плодът съдържа ензим, който разгражда протените. Това е изключително подходящо за употреба при маринати, тъй като освен екзотичен аромат, месото получава невероятна крехкост.\nГоляма част от Бромелиите, също като орхидеите, са епифити – живеят прикрепени за живо растение без да паразитират от него – захващат корените си за кората на дърво, но се хранят от заобикалящата среда (въздух, вода, слънце). Някои от семейството обаче живеят в почва и ананасът е от тях. Това прави възможно отглеждането му в контролирана среда и дори в региони с непоносим за нормален растеж на растението климат. Ананас може да се отглежда в саксия, може да даде плод и той да се консумира.\nКак да разсадим и отгледаме:\nЗакупете пресен ананас като се стараете листата да са изцяло зелени. Нормално е ако част от тях са кафяви след дълго транспортиране и съхранение в магазина. Отделете листата като ги хванете максимално близо до основата и отрежете капаче от плода. Внимавайте, защото те са твърди и остри, и е добре да ползвате ръкавици, за да не се нараните. Премахнете остатъчните части от кората и плода, а също така може да отстраните и най-ниските листа. Възможно е дори да забележите коренови израстъци. В зависимост от хибридния сорт, може след като се суши в продължение на 3-4 дни, стъблото да се засади директно в почвен субстрат за орхидеи, но в повечето случаи е по-добре да поставите в буркан с вода и на слънчево място. След един-два дни се показват кореновите издънки, а след около две седмици би трябвало да има хубави корени и да е готово за засаждане. Трябва да е слънчево, топло и влажно.\nПочва: Най-добрата почва за ананаса е ронлива, добре дренирана със съдържание на органични вещества. рН трябва да бъде в границите от 4,5 до 6,5. Почви, които не са достатъчно киселинни се третират със сяра за постигане на желаното ниво.\nПоливане след засаждане: Бромелиите са с форма на ваза, за да улавят и задържат водата. Ето защо ананасът, за разлика от повечето други растения, които биха загнили, се полива отгоре. Те имат нужда от това, за да процъфтяват. Във водата може да се слага водоразтворим тор или други подобрители. Трябва да се поддържа висока влажност, а след като върхът покаже нов, ярко зелен растеж, то е добре да се премести в по-голяма саксия. Преместването трябва да се прави регулярно в процеса на израстването. Може да го изнесете на открито, след като минималните температури се задържат над 15ºC и да се прибере отново, когато минат под 13ºC. Изнасянето и прибирането трябва да са на етапи – от по няколко минути на ден и увеличавайки постепенно до пълна аклиматизация, в противен случай рискувате да го изгорите или увредите.\nПри добри грижи след 2-4 години може да получите плод. Той, най-вероятно, няма да е с размерите на комерсиално култивиран, но ще е ваш. Освен това ще имате възможност да видите уникалното цъфтене на това растение. След като цъфне и даде плод, растението-родител най-вероятно ще умре ( в оптимална естествена среда може да даде два или три плода), но преди това ще има няколко малки издънки в основата, които може да засадите и да започнете отначало.\nананас, ананас у дома, ананасов плод, ананасово растение, грижи за нанасово растение, да отгледаш ананас, засаждане на ананас, идеи, идеи за двора, идеи за дома, идеи за къщата, отглеждане на ананас, поливане на ананас, пресаждане на ананас, идеи за дома, интериорен дизайн, обзавеждане, интериорни идеи, идеи за дизайн, модерен дом, идеи за декорации, артистични идеи


Конвертиране на DiamondCoinss (DMD) и Уганда шилинга (UGX) : Обмяна на валута калкулатор обменен курс\nDiamondCoins (DMD) и Уганда Шилинг (UGX) Валутна обмяна обменен курс, Калкулатор\nТова DiamondCoins и Уганда Шилинг конвертор да е актуална при валутните курсове от 27 Ноември 2021.\nВъведете сумата, която трябва да се преобразува в полето отляво на DiamondCoins. Използвайте "суап валути", за да Уганда Шилинг валута по подразбиране. Кликнете върху Уганда шилинга или DiamondCoinss да конвертирате между тази валута и всички други валути.\nThe DiamondCoins е валутата, в няма държави. Уганда Шилинг е валутата, в Уганда (UG, UGA). Символът за DMD могат да бъдат написани DMD. Символът за UGX могат да бъдат написани USh. Уганда Шилинг е разделена на 100 cents. Обменният курс за the DiamondCoins е актуализиран последно на 4 Декември 2019 от coinmarketcap.com. Обменният курс за Уганда Шилинг е актуализиран последно на 27 Ноември 2021 от Yahoo Finance. В DMD фактор на конверсия 12 значещи цифри. В UGX фактор на конверсия 5 значещи цифри.


Най-добрите фантасични книги от ХХI в. според анкетата на сп. Локус – Приумици\nТова е част от класацията за най-добрите романи от ХХ и ХХI век, прогласувана от читателите на сп. Локус.\nНякои от книгите са с по няколко български издания, като тук съм се постарала да сложа корицата на най-достъпното към момента издание (последно в продажба или пък сравнително по-лесно намиращо се по кашон-книжарниците). За някои от книгите можете да прочетете ревюта в блога, и ще се опитам да подопълня с още линкове в бъдеще.\nОще класации на сп. Локус:\nнай-добрите научнофантастични книги за XX век;\nнай-добрите фентъзи книги за ХХ век;\nнай-добрите фентъзи книги за XXI век;\nТрябваше ми книга, която да ме разсее за малко от вампиро-върколашките истории. Леко са ми повтръснали, а идеята да се върна към обичайното фентъзи за момента не е привлекателна. Разбира се, винаги остава „Тенекиеният барабан”, който ме гледа обвинително от пролетния панаир насам. Романът на Гюнтер Грас бе запланираната „сериозна книга” за тази година. Вместо това четох „1984” от Оруел и „Златното руно” от Робърт Грейвс.\nПоисках лека и отвличаща пуцалка и ми връчиха „Войната на старците”.\nРевю все още няма\nМине се, не мине, и покрай цялата посредственост с чести залитания към пълна тъпотия, в която се е превърнала червената поредица на „Бард“, вземе че се появи нещо наистина добро и стойностно.\n„Момиче на пружина” от Паоло Бачигалупи взема наградите „Хюго“ и „Небюла“ за най-добра книга и тази на сп. „Локус“ за най-добър дебютен роман за 2010 г. Същата година е отличена и с мемориалната награда John W. Campbell.\nПодозирам, че дай-хард феновете на фантастиката отдавна вече са прочели Altered Carbon, преведена на български като „Суперкомандос“. Ако не сте от тях, а сте просто любители на качествената литература, и се чудите какво да подхванете, горещо препоръчвам този роман на Ричард К. Морган. Няма по-добро време да наваксате с книгатa от сега: очакваме екранизацията ѝ от Netflix.\nДействието на Altered Carbon се развива през 26-ти век, когато човечеството се е разселило из космоса, a Протекторатът на ООН развява знамето на цивилизацията. По разните планети населението е избрало различни политически и философски системи, за да организира обществото си, но чрез Емисарския корпус ООН налага официалната си доктрина.\nИздаването на този роман в България през 2009 г. мина незабелязано от моя милост. Дори бях леко изненадана, че имаме издателство „Екслибрис”, когато най-после забелязах романа в книжарница „Пингвините”. Не се втурнах веднага да чета „Игрите на глада”, въпреки многото положителни ревюта. Основната причина е, че ме отблъскваше идеята да чета кавър на „Гладиаторите на Есмералда” и „Бягащия човек”. Шекли се е сетил за гладиаторски игри още през 1965 г., Стивън Кинг е написал своя вариант по темата включително риалити шоу елемента през 1982 г.\nНе помня вече в коя книга един герой се обръщаше към друг и го питаше – „Ако не вярваш на собствените си очи, на какво тогава можеш да вярваш?“* В случаят с Чайна Миевил и светът на неговите градове всички умишлено не вярват на собствените си очи и живеят в половинчата реалност, резултат от политическо убеждение.\nУл Кома и Бешел са градове-близнаци. Сиамски. Те са индивидуални и все пак едно и също.\nЧетиринайсет години след най-популярното си произведение„Хиперион“ Дан Симънс представя на зажаднялата публика своя нов роман „Илион“, в който залага на познатата формула: паралелни и привидно несвързани сюжетни линии плюс загадки. Този път те са комбинирани с литературни анализи for Dummies, и подсладени с описания на жени, за които авторът ни съобщава, че били секси.\nДа кажа няколко думи за сюжета, преди да дръпна дявола за опашката и да изразя негативното си отношение към книгата.\nПървата и най-често цитираната сюжетна линия е симъновата версия на „Илиадата“. В нея схоластикът Хокънбери проследява обсадата на Троя.\nВ един умиращ свят баща и син вървят по Пътя на юг. Третият герой в този роман е Пустата земя – безучастно мъртва (83), враждебно студена (114) и печално изпепелена (149). Кормак МакКарти не е Хемингуей, но в този роман се доближава до неговата минималистичност. Няма нужда от сложни думи, когато можеш да поставяш едни и същи прости такива, и те винаги да звучат на мястотo си.\nBlack Out/ All Clear\nВинаги, когато попадна на отличен с няколко награди роман, след чийто прочит оставам емоционално незадоволена, изпадам в съмнения относно чувствителността си. После си припомням, че след всяко гледане на „Гатака” събирам от масата мокри, сополиви кърпички и, следователно, не е възможно причината да зяпам с овчи поглед корицата да е собствената ми закоравялост. Следва повторно отгръщане на страниците, за да видя дали пък няма нещо в романа, което да съм пропуснала, нещо, което да компенсира липсата на емоции и да обясни наградите.\nИма книги, които могат да бъдат хем супер интересни, хем адски скучни в детайлите си. Ако сте чели „Търговска къща“ от Джеймс Клавел, знаете за какво говоря: множество герои, действие само за няколко дни, но пък разписано oт гледна точка на всеки от тях едва ли не до секунда.\nПодобна е и структурата на The Dervish House, усещането е същото. Макдоналд ни захвъря в Истанбул от 2027 година – величествен, трескав, трансконтинентален, мултикултурен. Турция съвсем наскоро е влязла в ЕС\nАко трябва да определя с една дума книгата, то тя е „пленителна“, въпреки че тя няма как да изрази цялата гама от емоции и впечатления които остават след затварянето на последната страница.\nМиевил за пореден път ме изненада. С всяка негова нова книга си казвам: е няма как и този път да изгради нещо чак толкова изумително, различно, странно, гениално и очарователно! И всеки път той ме опровергава. Нещо за което съм му адски благодарен.\n„Посланическо градче” е фантастика и то космическа.


Шипоопашата костенурка - Регионален исторически музей Бургас\nШипоопашата костенурка Шипоопашата костенурка Шипоопашата костенурка Шипоопашата костенурка Шипоопашата костенурка Шипоопашата костенурка Шипоопашата костенурка Шипоопашата костенурка Шипоопашата костенурка Шипоопашата костенурка Шипоопашата костенурка Шипоопашата костенурка\nШипоопашатата костенурка (Eurotestudo hermanni) е един от двата сухоземни вида костенурки, срещащи се в България. Основните диагностични белези, отличаващи шипоопашатата костенурка от другия сухоземен вид – шипобедрената костенурка - са свързани с карапакса (изпъкналата горна част на корубата). При шипоопашатата костенурка редицата от петте централни щитчета на карапакса като цяло е тясна, а средното щитче е по-тясно от последното. Обикновено на задната част на карапакса има две надопашни щитчета. Друг характерен видов белег, който дава и името на шипоопашатата костенурка е наличието на рогов шип, с който завършва опашката й.\nДължина на карапакса на вида достига до 16 см, но най-често е 15-25 см. За точно измерване на корубите на младите костенурки, както и за яйцата се използва шублер. Шипоопашатата костенурка снася на два или три пъти по 2-5 бели, леко издължени яйца, които заравя в дълбока трапчинка на сухи, припечни места. Малките се излюпват след около 100 дни. Видът зимува в рохкавата почва на сухи склонове, почти винаги с южно изложение, в които изкопава наклонени надолу дупки с дълбочина 30-90 см. Шипоопашатата костенурка може да преживее кратки застудявания, които водят до спадане на температурата в убежището й под 0°С. На повърхността излиза обикновено през месец април.\nЕдри щитчета, покриват отгоре главата на костенурката. За разлика от водните си събратя, краката на сухоземните костенурки са приспособени за ходене - пръстите са сраснали и само ноктите им са свободни. Характерна особеност е отсъствието на зъби. Раздробяването на храната става чрез вкостенените остри ръбове на челюстите. Шипоопашатата костенурка се храни предимно с растителна храна, но яде и мекотели и други бавноподвижни безгръбначни.\nШипоопашатата костенурка е изцяло дневен вид. През пролетта и есента е активна почти целодневно, а през най-горещите месеци само сутрин и привечер. Шипоопашатата костенурка е разпространена в цялата страна без Добруджа и високите затворени полета на Западна България. Изчезва и на много места в най-равнинните части на Северна България и Тракия, където е унищожена от модерното земеделие и съпътстващото го общо изменение на ландшафта. Пренесени от човека и пуснати в неподходящи за тях местообитания, костенурките са обречени на бавна смърт от недохранване или измръзване през зимата.\nУ нас шипоопашатата костенурка е [color=red]защитена[/color]. Независимо, че на много места все още е многобройна, тя е един от [color=red]силно застрашените видове във фауната ни[/color]. Главните причини за това са модерното земеделие и намаляването площта на горите, както и събирането й за консумация.


август - Flashnews\nпонеделник, 6 декември, 03:40\nAвгуст месец за някои зодии ще бъде много успешен във финансово отношение. Този месец за някои ще бъде посветен предимно на свалките и флиртовете, а за други – парите ще стичат към тях. Ето и кои са зодиите, които ще се радват на финансово спокойствие през август. Телец Това е […]\nИзплащането на пенсиите и добавките за следващия месец ще бъде в периода между 9 август, понеделник, и 20 август, петък, съобщиха от пресцентъра на Националния осигурителен институт. За пореден месец ще бъде изплатена и еднократната допълнителна сума от 50 лева, която ще получат близо 2 милиона и 80 хиляди пенсионери, […]\nПрез август 2020 г. по време на продължаващата епидемична обстановка в страната пътуванията на български граждани в чужбина са 470.9 хил., или с 37.7% под регистрираните през август 2019 година. Това показват данните на Националния статистически институт (НСИ). През август 2020 г. посещенията на чужденци в България са 747.1 хил., […]\nВремето днес ще е предимно слънчево с температури от 30 до 36 градуса. След обяд ще се развива купеста и купесто-дъждовна облачност и на места в Западна и Централна България ще има краткотрайни, временно интензивни валежи и гръмотевици. Има условия и за градушки. Ще духа до умерен вятър от североизток. […]\nВижте какво време ни очаква през август- ще става ли за море?\nНай-ниските температури през август у нас ще бъдат между 9 и 14 градуса, а най-високите – между 33 и 38 градуса, съобщи за БТА Красимир Стоев – синоптик в Националния институт по метеорология и хидрология. По думите му през август се очаква средните температури у нас да бъдат около нормата, […]\n36,9 милиарда лева са преминали през платежните системи в последния летен месец- август, отчете БНБ. Те са били наредени с 22 273 нареждания. За сравнение – 20 951 броя финансови операции за 30,8 милиарда лева са наредени през първия летен месец- юни. Средно на ден са се обработвали 718 нареждания. […]\nОпасно море през август: Как да се предпазим от мъртвите вълнения?\nПрез август морето взима най-много жертви. Това сочи черната статистика на водните спасители. Причината е, че през този месец настъпват промени в атмосферните условия, които предизвикват образуването на мъртво вълнение и дънни ями край плажовете. Специалистите са категорични, че независимо през кой месец сме решили да почиваме на морето, трябва […]\nБАБХ конфискува над 30 тона храни през август\nИнспекторите на дирекция „Контрол по храните” към Българската агенция по безопасност на храните (БАБХ) конфискува над 30 тона храни през август. Всичките 34 953 кг храни от животински и неживотински произход са насочени за унищожаване. Храните са конфискувани от производствени обекти, складове, магазини и заведения за обществено хранене. Част от иззетите […]\nПрез следващите 2 дни ще остане предимно слънчево, а температурите в страната ще достигат до 36-37 градуса Повече облаци ще има през почивните дни и в началото на следващата седмица. Тогава очакваме краткотрайни превалявания с гръмотевици на места. Температурите малко ще се понижат и в понеделник средната в страната ще […]\nАвгуст идва с дъжд и гръмотевици, температурите ще са високи\nИ днес ще има краткотрайни валежи от дъжд с гръмотевици. В северозападните и планинските райони ще са интензивни и значителни по количество. Ще има условия за градушки. В югоизточните райони ще преобладава слънчево време. Ще духа слаб до умерен вятър от север-североизток. Максималните температури ще са предимно между 28° и […]\nВ последната неделя на август времето ще бъде горещо\nДнес отново ще е слънчево, а след обяд и горещо. Ще духа слаб до умерен предимно източен вятър. Такава е прогнозата за времето на Националния институт по метеорология и хидрология към БАН. Максималните температури ще са между 31° и 36°, по-ниски ще са по морския бряг Атмосферното налягане е малко […]


Сомалийските пирати нападнаха кораб и убиха капитана - Телевизия Европа\nСомалийските пирати нападнаха кораб и убиха...\nСомалийските пирати нападнаха кораб и убиха капитана\nСомалийските пирати взеха на абордаж кораб в близост до пристанището Могадишу и застреляха капитана му, съобщи Би Би Си, като се позова на местни официални източници. Това е първата атака в такава близост да сомалийската столица. Обикновено морските разбойници действат в по-северна посока, използвайки за база пристанищния град Ейил. Убийството на сирийския капитан е извършено заради отказа на последния да обърне кораба и да го насочи встрани от порта на Могадишу. Бойци от Африканския миротворчески съюз (АМС) и от сомалийските сили за сигурност се намесиха навреме и спасиха кораба, плаващ под панамски флаг, от пиратите. частите на АМС са се намирали на мисия по опазване именно на пристанището в Могадишу.\nСпоред местния кореспондент на Би Би Си нападението не е поставило под съмнение сигурността на самото пристанище. Според сведенията при престрелката са пострадали и трима от членовете на екипажа на нападнатия кораб. Подробностите по нападението не са много ясни: според министъра на пристанищата на Сомалия Абдиазис Хасан пращането на полицейски ескорт с отплаващите кораби е стандартна практика, но този път пиратите са се оказали на борда и, откривайки огън, са ранили един полицай.\nПристанището е много важно за сомалийската столица, защото пред него минават снабдяването с храна, помощите и военните доставки. при отсъствието от 1991 година насам на реална централна власт пиратите действат в няколко сомалийски района, но най-вече от полуавтономния регион Пунтланд. Активността им предизвика разполагането на значителен международин флот по крайбрежието, но резултатите са по-слаби от очакваните.\nВ значителна степен централната и южната част на Сомалия принадлежи на бунтовнически групировки от ислямисти-хардлайнери. След 18 години на конфронтация в страната около 3 милиона души имат спешна нужда от хуманитарна помощ, алармират донорите.


Продукти на Beckhoff Automation в офертата на TME | Електронни части. Дистрибутор и онлайн магазин - Transfer Multisort Elektronik\nРадваме се да Ви информираме, че в офертата на TME се появиха продукти на Beckhoff Automation. Тази немска фирма е известен в цял свят производител на висококачествени системи за управление.\nАсортиментът на Beckhoff Automation включва индустриални компютри, I/O и fieldbus компоненти, технология на задвижване и софтуер за автоматизация. Всички продукти имат общи характеристики като модулност, мащабируемост и универсалност на приложенията.\nКаним Ви да посетите нашия онлайн каталог и да се запознаете с достъпните продукти. В офертата на TME ще намерите и контролери PLC, аксесоари за индустриални мрежи и HMI панели от марка Beckhoff Automation.\nВижте продуктите на Beckhoff Automation »


Около 7.27 часа на 1 януари в РУ-Ботевград постъпил сигнал за пътен инцидент на ул. „Захари Стоянов“. На място е установено, че лек автомобил „Фиат Пунто“ е ударил странично две паркирани успоредно на бордюра коли. При изпробването на водача за употреба на алкохол, дрегерът отчел 1.43 промила алкохол. 53-годишният ботевградчанин е задържан за срок до 24 часа. По случая е образувано досъдебно производство.\nPrevious Хванаха водач от Джурово да шофира без книжка\nNext Ловчанския митрополит Гавриил с богослужение в Ботевград


Властта :: Вносителите на нелегалния боклук плащат, за да го върнат в Италия :: Monitor.bg\nВносителите на нелегалния боклук плащат, за да го върнат в Италия\n17:07 02 Февруари 2020\nОбвинител №1: Или ще спрат да тровят гражданите, или ще се срещнат със съда, Ревизоро: Първите 28 контейнера са готови за експорт\nВносителите на нелегалния боклук от Италия, който бе открит у нас, ще платят сметката по реекспорта му към ботуша. Това съобщи в неделя екоминистърът Емил Димитров – Ревизоро. Той бе на посещение в морската столица заедно с главния прокурор Иван Гешев. Двамата направиха инспекция на пристанище „Варна“, където от 3 месеца стоят непотърсени общо 127 контейнера с боклук, пристигнали по море. Пред журналисти Гешев бе категоричен, че тази практика ще бъде пресечена.\n"Или ще спрат да тровят гражданите, или ще се срещнат със съда", заяви главният прокурор. „Цялата държава са решени да решат проблема“, допълни обвинител №1.\n"Ще бъдат затворени\nвносители на отпадъци“,\nказа министърът на околната среда и водите. Всички отпадъци да се върнат в Италия за сметка на вносителите", допълни министър Емил Димитров. По думите му трябва да има квота от 50% горене на български отпадъци и после да се приемат чужди.\nЕкоминистърът допълни, че първите 28 контейнера вече са готови за реекспорт. Те ще тръгнат обратно във вторник или сряда, в зависимост от трафика на корабите, уточни министърът на околната среда и водите Емил Димитров. Той посочи, че централата в която е трябвало да горят отпадъците, е затворена, защото няма разрешение за филтри.\n„Ще се върнат всички контейнери, които не отговарят на кодовете, с които са внесени“, каза Димитров. Изготвен е списък за митническо разузнаване и при най-малко съмнение за трите най-рискове кодове, вносът ще бъде върнат обратно. Ще се минава и през ограничен брой пунктове. Част от товара, който пристигнал на пристанището от 9 октомври до 25 ноември 2019 година,\nслед работно съвещание в прокуратурата.\nПо вноса на контейнерите с отпадъци от Италия се води досъдебно производство в Районната прокуратура във Варна по член 353г, ал. 1 от Наказателния кодекс. Смесеният боклук, който е деклариран като пластмасови отпадъци и каучук, а съдържа текстилни, стъклени и дървени отпадъци, ще бъде върнат на изпращача – италианската фирма „Дентиче пантелоне“ от град Салерно. Получател на 127 контейнера е фирма „Блацион“ ООД, която е регистрирана в София. Отпадъците от Италия са били предназначени за „Trash Universe“ ЕООД в град Гълъбово, където е трябвало да бъдат изгорени, посочиха от пресцентъра на Апелативна прокуратура. Реекспортът ще бъде осъществен от контейнерния превозвач „Maersk“. 40-футовите контейнери с италиански боклук са в режим временно съхранение до 90 дни, чийто срок е изтекъл за по-голямата част от тях.


Магистри - Старобългаристика\nМагистри по Старобългаристика\nД-р Анета Димитрова (випуск 2002)\nГлавен асистент в СУ, преподава старобългарски, старогръцки, история на българския език.\n„Избрах МП Старобългаристика, защото тя най-добре отговаряше на интересите ми към Средновековието, старобългарския език и култура и отношенията й с византийската култура. Магистърската програма не само задълбочи познанията ми по въпросите, които ме интересуваха (като история на българския език, византийска литература, особености на старобългарските преводи от гръцки и др.), но и ми даде достъп до пряка работа с ръкописи, възможности за участия в конференции и проекти на Катедрата по кирилометодиевистика, както и условия за индивидуална и колегиална работа с преподавателите. Тази квалификация се оказа незаменима за настоящата ми работа като преподавател и член на същата катедра”.\nМагистърска теза на тема: „Употреба на глаголните времена в старобългарския превод на житието на св. Антоний Велики с оглед на гръцките им съответствия” (2002)\nСтанка И. Петрова (випуск 2007).\nД-р – направление Стара българска литература, БАН.\n„Избрах тази програма, защото ми даваше възможност да опозная по-добре нашата богата на символика и обърната към надземното православна култура. Обичам поезията и вече я познавах като средство за въздействие от наученото преди това в съвременната литература. Обръщането ми към средновековната поезия ми даде възможност да направя съпоставка между мирогледа на модерния и средновековния човек. Душевността на средновековния човек разкрива своето богатство и дълбочина в църковната поезия, тя е като пълен с изображения храм, в който съвременния човек се връща към Бога. Предвижда се обучение на място и посещения на църкви и манастири. Във връзка с тази възможност хубави спомени остави у мене пътуването до Рилския манастир на студенти и преподаватели от Софийския университет и Югозападния университет в Благоевград. Накрая, но не на последно място, обучението ми в програмата по Старобългаристика ми даде възможност да получа необходимите знания и мотивация, за да кандидатствам като докторант по старобългарска литература”.\nМагистърска теза на тема: „Един светец, един жанр, двама автори (Ритмическа структура и идейни внушения на Службите за св. Методий от Климент Охридски и Константин Преславски)” (2007)\nКозма(Красимир) Поповски (випуск 2009)\nЕнорийски свещеник в Софийска света митрополия, докторант в Кирило-Методиевски научен център – БАН.\n„Избрах програмата, защото е насочена към изучаването на извори от Средновековието и защото има възможност за индивидуална работа с преподавателите. Разглеждат се въпроси и проблеми, свързани със специфичните интереси на магистрантите. В много от курсовете се извършват и практически занятия с ръкописи и ценни и редки издания. Тя ми даде знания и умения в славянската палеография, както и за по-широко и обхватно интерпретиране на средновековните извори с отчитане на връзките между балканско-славянския и византийския свят. Квалификацията, получена в програмата по Старобългаристика, е полезна в работата ми при изучаването на ръкописи – разчитането, издаването и интерпретирането им. Знанията, придобити в програмата, са ми полезни и в свещенството при работата с химнографските произведения. Познаването на старобългарските преводни и оригинални риторически съчинения са важни за омилетичната ми подготовка.\nМагистърска теза на тема: „Риторичното наследство на Григорий Цамблак между византийската и българската традиция в ораторската проза” (2010)\nИнна Димитрова (випуск 2010 г.)\nПреподавател по английски език в УНИБИТ - София, Департамент по общообразователни дисциплини\n„Избрах програмата, защото съвпада с моя дългогодишен интерес към старобългарския език и литература. Тя разшири значително полето на заниманията ми в тази област, обогати знанията ми с актуална информация относно насоките на развитие на палеославистиката в международен план, даде ми възможност да работя върху дисертация в областта на Теория на информацията. (тема: Културноинформационен код на глаголицата - когнитивен, библиографски и информационен комуникативен модел.)”\nМагистърска теза на тема: „Опити за тълкуване на глаголицата в символен аспект” (2010).\nИван Илиев (випуск 2011)\nД-р – Направление "Стара българска литература", БАН\nАсистент в Богословския факултет на СУ "Св- Климент Охридски" по византийски и гръцки език\n”Избрах магистратурата, защото винаги съм имал интереси в областта на старобългарския. Затова реших да продължа заниманията си по езика в магистърската програма. Тя ми даде много и задълбочи познанията ми в области, които бяха все още непознати за мен. Имах възможност да получа почти индивидуална подготовка от всички преподаватели по различните дисциплини, които обогатиха познанията ми. А те намират практическо приложение в работата ми в момента. Смятам, че програмата е изключително полезна за всеки, който се интересува от старобългарския език, Средновековието и рецепцията на византийската литература.”\nМагистърска теза на тема: "Двуезичен речник на житието на Св. Петка от Патриарх Евтимий, преведено на латински от Рафаел Левакович" (2012)\nИван Петров (випуск 2012)\nД-р, направление „Старобългарски език” в Катедрата по кирилометодиевистика\nИзбрах програмата по Старобългаристика, движен предимно от интереса си към древните индоевропейски езици. Мога да кажа, че обучението в нея не само ми позволи да се развивам в тази област, но и разшири погледа ми към славянското и византийско средновековие, отношенията между оригинална и преводна литература и др. Освен това работата с гръцки и славянски ръкописи както в курсовете, предлагани в програмата, така и в странични проекти на катедрата, разшириха интересите ми и повишиха професионалните ми умения за бъдещи изследвания в тази непозната преди това за мен област.\nМагистърска теза на тема: "Названията за време в старогръцки и старобългарски" (2012)\nМартина Янкова (випуск 2014)\nБакалавър по Немска филология (ФКНФ, СУ), магистър по „Старобългаристика” (ФСФ, СУ), докторант по „Средновековна българска литература” в катедра „Кирилометодиевистика” в СУ „Св. Климент Охридски”.\n„Моментът, в който разбрах за тази магистърска програма, беше един от онези специални мигове, които преобръщат живота на човека. Един филолог, преоткри радостта от филологията, една търсеща българка надникна в съкровищницата на родината си, един млад човек намери още една причина да остане в България. Това се случи с мен, след като се записах в МП „Старобългаристика”.\nЛюбителските ми интереси в областта на средновековната българска история и литература намериха място за развитие. Хареса ми, че програмата предлага солидна теоретична, но и практическа подготовка, а също и богат избор от допълнителни курсове, които магистрантите могат да посещават според интересите си. По време на следването си имах възможност да се докосна до различни ръкописи, да се запозная с редица оригинални текстове, които въпреки времето са се съхранили и до днес, да опозная нашата първа азбука – глаголицата, да „чуя” проповедите на св. Климент Охридски, на Константин Преславски, дори да съпреживея обсадата на Търново.\nГрижата към магистрантите и професионализма на преподавателите в катедрата са безспорни. Те подкрепят и окуражават студентите си като по този начин им дават стимул да се стремят към по- задълбочено познание.”\nМагистърската теза на тема: „Образът на Света Богородица и Песен на песните” (2014)\nКамелия Христова (випуск 2015)\nБакалавър по „Българска филология” (СУ), магистър по „Старобългаристика”, Докторант по „Старобългарски език” в Катедра „Кирилометодиевистика” в СУ„Св. Климент Охридски”.\n„Спрях се на МП „Старобългаристика“, защото дисциплините, които се предлагаха в нея, бяха пряко свързани с интересите ми в областта на Средновековието. Индивидуалните ми занимания с преподавателите от катедрата значително разшириха погледа ми върху старобългарския език, историята на езика, междутекстовитевръзки и средновековните преводи. Имах възможност да работя с ръкописи de visu и да посетя средновековни книжовни центрове, запознах се с електронни ресурси за обработка на средновековните извори и за улесняване на достъпа до тях. По време на обучението си участвах в конференции, организирани от катедрата „Кирилометодивистика”, имах възможност да публикувам свои текстове в електронното списание на факултета и взех участие в проекти на катедрата. Знанията и уменията, които придобих в програмата, ми помагат с настоящите ми изследователски занимания.”\nМагистърска теза на тема: „Протоевангелието на Яков в българска и хърватска среда: преводачески и редакторски избори“ (2015)\nПламен В. Петров (випуск 2014)\nБакалавър по изкуствознание (НХА), магистър по „Старобългаристика” (СУ), уредник в СГХГ.\n„Още като второкурсник в Националната художествена академия в специалност „Изкуствознание“ открих магистърската програма Старобългаристика като възможност за следващ етап от образователния си път. Интересите ми към изкуството от византийския и български средновековен свят (в това число и неговите „автори“) ме накараха да подиря друго средище, което да разшири личните ми хоризонти в тази посока. Направеният още през 2011 г. избор се реализира през 2014 г. Една година по-късно мога да кажа, че личностите професионалисти, с които се срещнах в МП Старобългаристика не само не опровергаха очакванията ми, което в българския контекст често се случва, но ги надхвърлиха. Днес със самочувствие отбелязвам престоя си в СУ като магистрант в МП „Старобългаристика” и вярвам, че по-нататъшните ми научноизследователски занимания ще са най-доброто доказателство за споделеното и усвоено знание през тази една година.”\nМагистърска теза на тема: Цикълът „Вселенски събори” в стария митрополитски храм „Св. Първоапостоли Петър и Павел” във Велико Търново.\nМария Антонова (випуск 2015)\nМагистър по „Старобългаристика”.\n„Интерес за мен винаги е представлявало миналото от древността до Средновековието. Движена от този интерес съм учила в магистърска програма „Древния Египет в Класическата епоха” в НБУ. След това реших да задълбоча знанията си за българската средновековна култура и история. Магистърската програма Старобългаристика ми даде тази възможност и по време на едногодиното си обучение придобих знания в много широк кръг дисциплини. Задълбочих знанията си по история на българския език, по византийска и средновековна българска литература и книжнина, по история на християнството, по етимология, по прабългаристика, по епиграфика. Имах възможността да работя със старобългарски ръкописи и в заниманията по кодикология да получа знания по историята на писмените носители и тяхната направа. Всички преподаватели в МП са изключителни професионалисти и се занимават индивидуално с всеки студент, винаги са насреща да отговарят на въпроси и дават ценни насоки, помагаха ми през следването и научих много от тях. Препоръчвам горещо магистърската програмата Старобългаристика на всеки, който се интересува от българската старина.”\nМагистърска теза на тема: Слово за зачатието на св. Анна. Издание на текста по ръкопис № 94 от Зографския манастир.\nКристина-Андрея Беженару (випуск 2015)\nДокторант по „Езици и културни идентичности - Езикознание” в Букурещки Университет\nБакалавър по „Българска филология” (БУ), магистър по „Балкански културни изследвания” в Катедра по Славянски езици (БУ)\nКато завърших бакалавърската програма по българска филология реших да се запиша за магистратура по „Балкански културни изследвания”, тъй като тази беше единствената, която даваше възможността да задълбоча моите знания за съвременния български език. Обаче това беше някак си недостатъчно и незадоволително за моя интерес към старобългарски език. Следователно, взех решението да участвам в магистърската програма по „Старобългаристика” (в СУ). Това беше възможно чрез програмата „Еразъм”, която ми позволи да присъствам на курсовете на тази МП време за един семестър. За мене, като начинаещ студент в областта на древните езици, беше уникален и много интересен опит. Първо, защото учих неща, които никога не съм учила в моя факултет. Второ, защото срещнах много специални хора, колеги и преподаватели, енергични, ентусиасти и посветени на дейността им. Тази обмяна на опит беше много полезна за мене и ми помогна да си обогатя общата култура и знанията си за разни въпроси на Средновековието.\nД-р Радостина Стоянова (випуск 2011)\nГлавен асистент в Колеж по туризъм към Икономически университет – Варна,\nЛектор по български език, литература и култура в Санктпетербургския държавен университет\nЗавършването на МП „Старобългаристика” ми донесе нови научни и изследователски хоризонти. Добрата ми теоретична подготовка се дължи на моите преподаватели, които са сред най-известните специалисти в областта на старобългаристиката.\nЗнанията, които получих, ми помогнаха в моята работа като лектор по български език, литература и култура в Санктпетербургския държавен университет, както и при ръководството на дипломни и курсови работи със старобългарска тематика.\nМП „Старобългаристика” дава изключително задълбочени филологически познания. Особено интересна е работата с оригинални ръкописи, както и възможността за участие в конференции, организирани от Катедрата по кирилометодиевистика и от други катедри.\nМагистърска теза на тема: “Наблюдения върху славянската версия на постнически (подвижнически) слова на Исак Сирин въз основа на лексикално сравнение на Слово 21 (версия А) и Слова 10 – 14 (версия В)”\nАмбър Иванова (випуск 2016)\nАсистент-докторант в Гентския университет, където преподава старобългарски език в специалността “Славистика”.\n„Когато бях третикурсничка в бакалавърската програма по латинска и гръцка филология в Гентския университет (Белгия), за първи път се запознах със старобългарския език. Още тогава бях убедена, че искам да продължа да се занимавам с него не само заради връзката със старогръцкия, а и просто защото ми беше изключително интересно. Заради това, че имах и „семейство“ в България (тъй като баща ми е българин), което до този момент на бях успяла да опозная заради езиковата бариера, бях допълнително мотивирана да уча български. Българският ми даде възможност също така да следвам „Старобългарстика” в Софийския университет, като едновременно с това и упражнявах уменията си да говоря и да пиша на този език през годината на моето следване. Пътят дотук беше дълъг, но за нищо не съжалявам!\nНа всеки, който се интересува от тази магистърска програма, я препоръчвам поради няколко причини: 1) преподавателите са изключително силно мотивирани и вълнуващи; 2) програмата подготвя студентите да станат истински специалисти в областта, така че да са готови да започнат работа в тази научна сфера от момента, в който завършват и 3) всички курсове са много интересни и впечатляващи и те настройват и мотивират да мислиш по-задълбочено за собствената си култура и история.\nМагистърска тема: Житието на св. Текла в късносредновековната епоха: Агапий Критски и Йосиф Брадати (Част I: Изследване ; Част II: Приложения).\nДимитър Драгнев (випуск 2017)\nУчител по латински език в София\nБакалавър по класическа филология (СУ, 2013)\nДа изучавам старобългарски език, беше една моя детска мечта. Имах щастието да получа сериозни познания по този език по време на обучението си в НГДЕК „Константин Кирил Философ“, където мой преподавател беше забележителната г-жа Живка Икономова. Впоследствие, след като завърших класическа филология, която е и моето основно занимание, се появи възможност да се обучавам в магистърската програма по старобългаристика и така да посветя една година от себе си и своето развитие на старобългарския. Освен отличното допълнение и надграждане, което получих към образованието си по класическа филология (например чрез работата с гръцки и славянски ръкописи, чрез обучението по средновековна литература и езикознание), в аудиториите срещнах изключителни колеги и преподаватели, имах възможност да общувам дори с отдавна утвърдени учени като проф. Климентина Иванова и проф. Иван Добрев, с което, мога да кажа, моята детска мечта се изпълни. МП „Старобългаристика“ дава конкретни знания с висока стойност, но тя е и пълноценно изживяване.\nПолина Здравкова Петрова (випуск 2017)\nБакалавър „Българска филология“ (ВТУ), Магистър „Старобългаристика“ (СУ), Редовен докторант в направление „Старобългарски език“ към Kатедрата по кирилометодиевистика (СУ)\nИзборът ми на магистърската програма беше продиктуван от силния ми интерес в областта на Средновековната литература, култура и история. Завършвайки специалността „Българска филология“ (ВТУ) със защита на дипломна работа по старобългарски език, имах желание да продължа обучението си в полето на палеославистиката. Единствената програма, която ми предлагаше това, бе МП „Старобългаристика“ (СУ). В обучението си придобих нови ценни, интересни и полезни знания и умения в широк кръг дисциплини. Особено вдъхновяваща и вълнуваща беше възможността да се докоснем и да работим de viso със средновековни византийски и славянски ръкописи. Благодарение на индивидуалните занимания с преподавателите от Катедрата по кирилометодиевистика в мен се затвърди намерението да продължа да изучавам старобългарското книжовно наследство. Те насърчиха мотивацията и увереността в мен да се явя на кандидатдокторантския конкурс по направление „Старобългарски език“ и да остана в „удивителния свят на старите книги, съхранили чиста вяра в Бога и в Доброто“.\nМагистърска теза на тема: Кодикологически и палеографски характеристики на Драгановия миней в контекста на книжнината от XIII век“\nЯвор Иванов (випуск 2017)\nБакалавърска степен в специалност Румънска филология, 2016\nМагистърска степен в специалност Старобългаристика, 2017\nДокторант в Катедрата по Кирилометодиевистика\nСлед завършването на бакалавърската степен, това бе най-логичната стъпка към обогатяване на филологическите ми познания и интереси, тъй като елементи от старобългарски все още се съхраняват и в румънския език. Това е наистина впечатляващо. Причина да избера специалност Старобългаристика е и интересът ми към историческото развитие на родния ни език, както и контактите с преподаватели в катедрата, чиито професионални качества и индивидуален подход стимулират всеки един студент.\nВажна част от тази магистърска програма представлява фактът, че тя е строго съобразена с всеки от магистрантите, независимо в каква област специализират те. Обръща се внимание на всекиго, спрямо знанията и интересите, които демонстрира.\nИзключително полезна част от програмата са практическите занятия с ръкописи и ценни редки издания, както и консултациите, които се провеждат със специалисти в областта на славянското езикознание, медиевистиката и църковните архиви.\nСъщо така по време на обучението си магистрантът има шанс да участва на конференции, да публикува свои текстове и да взима участие в проекти на катедрата.\nПридобитите знания от магистърската програма са изключително полезни във всякаква сфера на дейност, тъй като чрез изучаването на старобългарската култура, човек добива възможността да се докосва до миналото, което е живо, под една или друга форма, днес.\nМагистърска теза на тема: „Лексиката от славянски произход в румънската хроника на Михаил Мокса” (2017)